Document ID: 32014R1341

RÅDETS FORORDNING (EU) Nr. 1341/2014
af 15. december 2014
om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 31,
under henvisning til forslag fra Europa-Kommissionen, og
ud fra følgende betragtninger:
(1)
Det er i Unionens interesse helt at suspendere den fælles toldtarifs autonome toldsatser for 135 produkter, der på nuværende tidspunkt ikke er opført i bilag I til Rådets forordning (EU) nr. 1387/2013 (1). Disse produkter bør derfor indsættes i det nævnte bilag.
(2)
Det er ikke længere i Unionens interesse at opretholde suspensionen af autonome toldsatser for 52 af de produkter, der på nuværende tidspunkt er opført i bilag I til forordning (EU) nr. 1387/2013. Disse produkter bør derfor udgå af det nævnte bilag.
(3)
Det er nødvendigt at ændre varebeskrivelsen for 29 suspensioner i bilag I til forordning (EU) nr. 1387/2013 for at tage hensyn til den tekniske produktudvikling eller den økonomiske udvikling på markedet eller for at foretage sproglige tilpasninger. Som følge af de kommende ændringer i den kombinerede nomenklatur pr. 1. januar 2015 bør desuden Taric-koderne for yderligere 95 produkter ændres. For ét produkt anses det ikke længere for nødvendigt med tarifering flere steder. De suspensioner, for hvilke ændringer er nødvendige, bør udgå af listen over suspensioner i bilag I til forordning (EU) nr. 1387/2013, og de ændrede suspensioner bør genindsættes i denne liste.
(4)
Toldsuspensioner bør tages op til revision regelmæssigt og bør kunne ophæves efter anmodning fra en berørt part. Når det er i Unionens interesse, forlænges en toldsuspension, og der fastsattes en ny dato for revision.
(5)
I Unionens interesse er det for 184 produkters vedkommende nødvendigt at ændre datoen for obligatorisk revision med henblik på at tillade toldfri import efter denne dato. Disse produkter er blevet revideret og har fået tildelt reviderede datoer for næste obligatoriske revision. De bør derfor udgå af listen over suspensioner i bilag I til forordning (EU) nr. 1387/2013, og de ændrede suspensioner bør genindsættes i denne liste.
(6)
I Unionens interesse er det nødvendigt at afkorte perioden for obligatorisk revision for fire produkter. Suspensionerne vedrørende disse produkter bør derfor udgå af listen over suspensioner i bilag I til forordning (EU) nr. 1387/2013, og de ændrede suspensioner bør genindsættes i denne liste. Med henblik på i tilstrækkelig grad at sikre den fortsatte anvendelse af suspensionen (uden nogen afbrydelse), bør suspensionen for produkterne med Taric-kode ex 8501320050 og ex 8501330055 finde anvendelse fra 1. januar 2014.
(7)
Af hensyn til klarheden bør de ændrede oplysninger markeres med en asterisk.
(8)
For at muliggøre en passende statistisk overvågning bør bilag II til forordning (EU) nr. 1387/2013 kompletteres med de supplerende enheder for nogle af de nye produkter, for hvilke der er indrømmet suspension. Af konsekvenshensyn bør de supplerende enheder, der er tildelt produkter, der udgår af bilag I til forordning (EU) nr. 1387/2013, også udgå af bilag II til samme forordning.
(9)
Forordning (EU) nr. 1387/2013 bør derfor ændres i overensstemmelse hermed.
(10)
Da de i nærværende forordning fastsatte ændringer bør have virkning fra den 1. januar 2015, bør nærværende forordning finde anvendelse fra denne dato og træde i kraft på dagen for offentliggørelsen i Den Europæiske Unions Tidende -
VEDTAGET DENNE FORORDNING:
Artikel 1
I forordning (EU) nr. 1387/2013 foretages følgende ændringer:
1)
Tabellen i bilag I ændres således:
a)
Mellem overskriften og tabellen indsættes følgende bemærkning:
»(*)
Suspension vedrørende et produkt i nærværende bilag, for hvilket KN- eller Taric-koden, varebeskrivelsen eller datoen for obligatorisk revision er blevet ændret ved Rådets forordning (EU) nr. 722/2014 af 24. juni 2014 om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter (EUT L 192 af 1.7.2014, s. 9) eller ved Rådets forordning (EU) nr. 1341/2014 af 15. december 2014 om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter (EUT L 363 af 18.12.2014, s. 10)«
.
b)
Mellem overskriften og tabellen udgår følgende bemærkning:
»(*)
Suspension vedrørende et produkt i nærværende bilag, for hvilket KN- eller Taric-koden, varebeskrivelsen eller datoen for obligatorisk revision er blevet ændret ved Rådets forordning (EU) nr. 722/2014 af 24. juni 2014 om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter (EUT L 192 af 1.7.2014, s. 9)«
.
c)
Rækkerne for de produkter, der er opført i bilag I til denne forordning, indsættes i henhold til rækkefølgen for KN-koderne i den første kolonne i tabellen i bilag I til forordning (EU) nr. 1387/2013.
d)
Rækkerne for de produkter, for hvilke KN- og Taric-koderne er opført i bilag II til nærværende forordning, udgår.
2)
I bilag II foretages følgende ændringer:
a)
Rækkerne for de supplerende enheder, for hvilke KN- og Taric-koderne er opført i bilag III til nærværende forordning, tilføjes
b)
Rækkerne for de supplerende enheder, for hvilke KN- og Taric-koderne er opført i bilag IV til nærværende forordning, udgår.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2015.
For produkter med Taric-kode ex 8501320050 og ex 8501330055 anvendes den imidlertid fra den 1. januar 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. december 2014.

Labels: 3
1
15
6